Доклад за осъществените читалищни дейности за 2023год

Народните читалища са живият извор на българския дух и култура през вековете.Там е запалена искрата и пламва огънят на Българското възраждане. Народно читалище"Просвета-1870" с.Тича,общ.Котел е създанено през 1870год. Читалището е място, в което се поддържат живи българските традиции, място в което децата научават за бита и културата, прекрасните песни и танци, живите шевици, където пламва и завинаги остава в сърцата им огънчето на българщината, място,което обединява и сплотява пъстра палитра от етноси, деца, граждани без ограничение на възраст, пол, партийна, етническа и религиозна принадлежност, обединявайки ги в името на доброто и център за тяхното общуване. Дейността на читалището е съпричастна с целия обществен и културен живот в селото.Под читалищната стряха се провеждат почти всички значими културно-масови мероприятия и прояви, организирани от читалището.Целите и задачите на нашето читалище се свеждат до най-обща линия-развитие и обогатяване на културния живот на селото, опазване на традиции и обичаите характерни за селото и региона, участие в конкурси,фестивали,спортни състезания, възпитание и усъвършенстване на националното самосъзнание и на културната идентичност,обмен между културите на различните етноси.Осигуряване на достъп до информация и комуникация.Годините станаха много трудни,както за самите нас хората, така и за читалищата.Но независимо от всички трудности,според нашите възможности правим всичко възможно да осъществяваме културна и просветна дейност,да работим с деца от различни възрастови групи, да обслужваме и задоволяваме интересите на жителите от селото, да развиваме културно-развлекателни и възпитателни занимания за различни поколения, групи и етническа общност. Материалната база на читалището до някъде придобива приветлив вид, но въпреки това ремонтни дейности подлежат, нямаме в сградата тоалетна и няма как да се направи, за всичко се кандидатства по проекти. Библиотеката към читалището разполага с една голяма зала и две малки читални.Библиотеката предлага достъп както до фондовете, така и до интернет пространство. Библиотечния фонд на библиотеката наброява 9441 тома.Ограничените финансови възможности на библиотеката се отразяват непосредствено върху библиотечното комплектуване. Книгите са остарели.Липсват необходими книги за учебния процес.Средства няма за закупуване на нова литература.Набавянето на нови заглавия се извършва само със собствени средства, или кандидатстване по проект към МК. С въвеждането на компютърната техника и читателите намаляха. На децата им е по интересно и лесно да седнат на компютъра на бързо да изтеглят темата да я препишат, отколкото да прочетат произведението. Програмата"Глобални библиотеки-България" даде възможност да привлечем децата в библиотеката и по този начин да се опитаме да им разкрием необходимостта от натрупване на знания чрез четене не само на задължителна литература, и на подходяща за тяхната възраст.Показахме им, че произведенията, които търсят могат да се откриват в дигиталните библиотеки, с която разполагаме.Децата постоянно посещават библиотеката използват безплатен интернет и изготвят презентации по различни теми, свързани с учебния процес.В библиотеката провеждаме колективни четения посветени на бележити дати и годишнини. Четене на приказки-"В света на приказките","Добро и зло" "Приятелство и разбирателство","Честност и подлост","Молбата на книгата",четене на гатанки, прожекции на различни филми, конкурс за "Най-добър разказвач на приказка".Читалището организира и провежда празници по различни поводи и годишнини с малки и големи.Стараем се читалището да стане притегателно място, където хората от селото да намират радост, утеха и спасение от грижите, които ги наляга ежедневието,стараем се с читалищната дейност да създаваме весело празнично настроение,да радваме всички с организираните програми, конкурси и концерти.Към настоящия момент имаме сформирана детска певческа група"Мълкана, с която разучаваме народни песни за селото и района,група за народни танци „Китка” и танцов клуб за народни танци жени”Тича”,разучаваме видове хора. На 21 януари,с много песни,конкурс за най-добра баба отбелязваме в читалището Бабинден.Да са ни живи и здрави бабите, без които не можем. 1-ви март деня на самодееца, Баба Марта-"Да се кичим с мартеници" Баба Марта минава из селото,училището и раздава мартенички на всички,конкурс"Най-добър майстор на мартеници". Жените се събираме в читалището с много игри и забавления отпразнуваме осми март. Първа пролет я посрещаме сред природата. Децата играят тичат,провеждаме спортни състезания,скачане на въже,хвърляне на топка.Спортът е здраве,сила и дълголетие,Децата обожават разходките сред природата на чист въздух."Цветница-религиозен ритуал или красив народен обичай."Цветница и Връбница празници на възкръсването и пробуждането на природата, на стремежа да бъдем по-добри и по-човечни" ,"Празник на празниците,тържество на тържествата-Възкресение Христово, Хубав ден Великден, с огласяне на великденски песни на площада децата боядисват яйца и провеждаме конкурс "Най-писаното яйце".Момичета облечени лазарки обикалят къщите, пеят и поднасят своите пожелания за здраве и берекет, според народния обичай. На 1-ви април ден на шегата и хумора се събрахме в читалището и се забавлявахме с много шеги и майтапи. Взехме участие в детски конкурс”Фолклорна огърлица” –гр.Котел и бяхме наградени за много добро представяне с парична награда. Детска работилница,посветена на 24 май- четене на стихотворения за светите братя Кирил и Методий. Ден на детето го отбелязахме с много игри и забавления, децата рисуваха на площада-„Моето детство”. Бяхме участници на фестивала на”Етносите,багрите и Котленския килим”. През лятото правим различни мероприятия свързани с четене,кинопрожекции на любими детски филми,хоротека,рисуване, игра на домино,редене на пъзели. Стараем се да измисляме интересни занимания децата да имат интерес. Децата много доволни останаха от конкурса-Всички можем,освен да похапваме да вложим старание и приготвим „Вкусен сандвич”. Традиция е на площада с песни и танци да се посрещне Дядо Коледа,конкурс"Най-добър майстор на сурвачка".Деца посветиха рисунки на Деня на християнското семейство. На 25 декември група коледари обикаляха по домовете и наричаха за берекет и здраве . Читалището ни сътрудничи успешно с Община Котел,Рекиц-гр.Сливен РБ"Сава Доброплодни"гр.Сливен,Кметство с.Тича, ОУ"Христо Ботев"с.Тича, които помагат за организирането и провеждане на проявите. Общината ни дава възможност да покажем своето изкуство и майсторство в организираните празници,конкурси и събори от Общината. Песните, смехът и сценките внасят доброта и човечност в душите ни.Не мога да не отбележа с болка, че читалищата изпитват огромен финансов недоимък и имат множество други проблеми за решаване. Форми и начини за развиване на художествена дейност има много,имаме идеи за различни дейности, но всичко опира до финансови средства.Сега времето е такова, че всеки иска да му се заплати, никой не работи за слава.Читалището е единственият културен център в селото и затова нека с читалищната дейност да си създаваме празнично настроение. Нека не спираме да живеем с читалищните проблеми.Всички ние да отделяме от свободното си време, да имаме една обща задача и да добринасяме кой с каквото може за разнообразяване на духовния живот на селото.Радостен е фактът, че в тези трудни времена, тези тежки условия на живот, мизерните доходи, безработицата все още има деца и хора от селото, които не жалят сили и свободно време и работят с всеотдайност за поддържане на читалищния огън. Не трябва да стоим и чакаме, някой да ни поднесе наготово, или да търсим някаква материална облага, а всички да се включваме с нещо за благото на селото.

Председател: Секретар:

